[{"text_idx": "#000000", "text": "TEJO kondamnas la invadon de Ukrainio"}, {"text_idx": "#000001", "text": "La estraro de TEJO publikigis rezolucion kiu kondamnas Rusion pro la invado de Ukrainio. Lau\u0306 la rezolucio la milito estas malrespekto de homaj rajtoj kaj tiel kontrau\u0306 la valoroj de TEJO. G\u0302i alvokas por paco kaj esprimas solidarecon al c\u0302iuj kiuj kontrau\u0306as la militon."}, {"text_idx": "#000002", "text": "La invado de Ukrainio provokis viglan diskuton en telegram-grupo de TEJO kiel TEJO reagu. Aperis diversaj opinioj inter tiuj kiuj volis fortan kondamnon, tiuj kiuj volis ke TEJO estu neu\u0306trala, kaj tiuj, kiuj opiniis ke ankau\u0306 NATO kulpas. Oni aldonis la temon al la komitatkunsido, kiu koincide okazis dum la sama semajno."}, {"text_idx": "#000006", "text": "Dum la tuta kunsido, la prezidanto, Le\u0301on Kamenicky\u0301, havis ukrainan flagon videbla malantau\u0306 si. Li diris ke necesas ne nur paroli sed ankau\u0306 agi por helpi homojn en Ukrainio, kaj estas multaj esperantistoj en najbaraj landoj."}, {"text_idx": "#000009", "text": "Unu sugesto por helpi venis de Patricio Iglesias (komitatano B), kiu sugestis ke oni povus inviti ukrainiajn rifug\u0302intojn uzi Pasportan Servon por trovi log\u0302ejojn en aliaj landoj."}, {"text_idx": "#000010", "text": "La komitato ne havas membron el Ukrainio au\u0306 Rusio, malgrau\u0306 ke lau\u0306 la retejo de TEJO g\u0302i havas landajn sekciojn en ambau\u0306 landoj."}, {"text_idx": "#000015", "text": "Samspirite, kiel organizo dedic\u0302ita al libereco kaj la respekto de homaj rajtoj, TEJO kondamnas la invadon de Ukrainio iniciatitan de la registaro de Rusio. TEJO strebas al solidareco kaj estimo inter la popoloj kaj pledas por ke homoj ne suferu militon kaj g\u0302iajn efikojn, kiuj dividas la homaron. La milita agado fare de la registaro de Rusio kontrau\u0306as niajn idealojn pri demokratio, tutmonda paco kaj interkomprenig\u0302o; g\u0302i estas dang\u0302era malrespekto de la fundamentaj homaj rajtoj. Tial ni decidis ne silenti pri g\u0302i."}, {"text_idx": "#000017", "text": "TEJO alvokas por paco en Ukrainio, por ke homoj povu vivi sen risko de perforto, morto au\u0306 subpremo. Ni pledas por la tuja retirig\u0302o de la militistaro de Rusio el Ukrainio kaj por la respekto de la homaj rajtoj. Ni alvokas al c\u0302iuj internaciaj instancoj strebi utiligi diplomation por c\u0302esigi la konflikton, provizi savan helpon al la viktimoj kaj konstrui stabilan pacon. Tio bazig\u0302u sur la respekto de c\u0302ies homaj rajtoj, inkluzive de lingvaj rajtoj de etnaj malplimultoj. Ni apelacias al c\u0302iu esperantisto tra la tuta mondo: subtenu la homajn rajtojn, pacon kaj interkomprenig\u0302on."}, {"text_idx": "#000020", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000024", "text": "Ekzakte la samajn pensojn mi havas. Ukrainujo kaj Eu\u0306ropo alfrontas novan Hitleron kaj UEA restas \u201dneu\u0306trala\u201d... ba! Kia honto! Kiu ankorau\u0306 volas esti membro en tia organizo.\nSed nu, UEA same ebligis al Fidel Castro nomi sin \u201dsoldato de Esperanto\u201d:"}, {"text_idx": "#000028", "text": "C\u0302i tiu milito estas speciala c\u0302ar temas pri la invado de demokratia kaj libera lando fare de au\u0306toritata s\u0302tato. Tiu neniam okazis ekde la Dua Mondmilito. Pro tio Ukrainio estas speciala, ne c\u0302ar g\u0302i trovig\u0302as en Eu\u0306ropo."}, {"text_idx": "#000030", "text": "C\u0302u vi ne legis mian komenton? Oni deklaris pri Ukrainio c\u0302ar g\u0302i estas demokratia lando invadita de au\u0306rtoritata lando. Se tiu okzus en alia mondparto, ekzemple se C\u0302inio invadus Tajvanon au\u0306 Nord-Koreio invadus Sud-Koreion, TEJO probable reagus same."}, {"text_idx": "#000031", "text": "Oni ankau\u0306 ne forgesu, ke tiu Frenezulo en kremlo jam minacis per nukleaj armiloj en maniero ne pli frue okazinta post la malvarma milito.\nHomoj, kiuj demandas, kial TEJO ne faris deklarojn pri aliaj militoj, klare ne komprenas pri kio temas nun.\nTEJO ne povas fari deklarojn sen c\u0302eso, sed la nunaj okazantaj\u0302oj povus ekigi 3-an mondmiliton, se oni ne haltigus la Frenezulon. Jam post stelado de Krimeo oni devintus haltigi lin."}, {"text_idx": "#000032", "text": "Felic\u0302e TEJO faris fortan deklaron. UEA hontinde kas\u0302as sin malantau\u0306 neu\u0306traleco, kvazau\u0306 g\u0302i estus la rug\u0302a kruco mem."}, {"text_idx": "#000034", "text": "La junuloj, TEJO, bone taksis la aferon. Ne temas nur pri \"milito en Eu\u0306ropo\" \u2013 la tuta mondo reagas.\nSe oni ne haltigus la frenezulon en kremlo, ni riskus trian mondmiliton. Li komencis en Krimeo kaj lau\u0306 multaj homoj volus \"rekonstrui Sovetunion\".\nLa kremla frenezulo jam minacis Eu\u0306ropon kaj Usonon (NATO) per nukleaj armiloj. Tio ne plu okazis depost la malvarma milito kaj ne estas komparebla al la Falkland-milito.\nDo ne temas pri \"simpla\" eu\u0306ropa milito."}, {"text_idx": "#000035", "text": "Humphrey Tonkin ne sukcesis savi la vizag\u0302on de UEA, kontrau\u0306e, ec\u0302 pligravigis la aferon parolante pri \"disputo\". Jen mesag\u0302o de ukraina komitatano Evgen Kovtonyuk:"}, {"text_idx": "#000037", "text": "Mi samopinias kun vi, ke UEA pli bone estus silentinta ol fari tian hontindan, nekondamnantan deklaron. Imagu, se UEA estus farinta saman deklaron dum la reg\u0302imo de Hitler. Mi tamen ne konas la tiaman sintenon de UEA, mi estas tro juna. Mi nur esperegas, ke tiam UEA pli lau\u0306te protestis. Tiama silentado, konsiderante la judecon de Zamenhof estus duoble skandala."}, {"text_idx": "#000038", "text": "Antau\u0306 30 jaroj la Komitato de TEJO havis silentan minuton pro la milito en eks-Jugoslavio, sed diris nenion pri aliaj militoj."}, {"text_idx": "#000039", "text": "Mi komprenas kial TEJO c\u0302efe pensas pri Eu\u0306ropo; mi ne kondamnas g\u0302in pro tio. Sed kompreneble TEJO faras deklaron pri la milito inter Rusio kaj Ukrajno c\u0302ar la milito estas en Eu\u0306ropo, ne pro aliaj ecoj de la landoj."}, {"text_idx": "#000041", "text": "Kara Robert, Osmo jam komentis pri la malvina milito, ege sui generis konflikto. Mi pensas pri multaj situacioj, kiam povaj (en la milita senso) landoj atakis aliajn s\u0302tatojn. Mi memoras la pragan printempon, kiam Sovietunio invadis C\u0302eh\u0302oslovakion (1968), au\u0306 pri la hungara revolucio (1956). Au\u0306 kiam Usono kunordigis puc\u0302ojn kontrau\u0306 la demokratiaj registaroj de C\u0302ilio (1973) kaj Irano (1953), por paroli nur pri la plej okulfrapaj kaj dokumentitaj usonaj intervenoj en demokratiaj landoj, c\u0302ar ne necesas esti historiisto por scii, ke preskau\u0306 c\u0302iu diktatoro en Latinameriko ricevis rektan au\u0306 nerektan subtenon de Usono. Se oni parolas pri Afriko, la situacio estis (estas ankorau\u0306?) simila al tiu de Latinameriko dum la antau\u0306a jarcento (ekz. mi j\u0302us kontrolis ke Mobutu detronigis demokratian registaron de Lumumba en Demokratia Respubliko Kongo per la helpo de Usono, Francio kaj Belgio, kaj sia diktaturo dau\u0306ris dum preskau\u0306 37 jaroj). Ankau\u0306 Peruo (sub la Fujimori-diktaturo) kaj Ekvadoro (jam demokratia s\u0302tato tiam) suferis mallongan militon en 1995."}, {"text_idx": "#000042", "text": "Patricio, mi petas ke vi pli atente legu mian komenton. Mi ne diris ke c\u0302i tiu estas la unua milito ekde la dua mondmilito, mi diris ke g\u0302i estas la unua \u201cinvado\u201d de \u201cdemokratia\u201d lando ekde la dua mondmilto. Do, la invado de Hungario kaj C\u0302eh\u0302oslovakio estas malsama situacioj c\u0302ar ili ne estis deomkratiaj landoj. La puc\u0302oj en Irano kaj C\u0302ilio ne estis invadoj. Mi konsentas ke ja okazis multaj militoj en Afriko kaj Latinameriko, sed ili ne estis invadoj de demokratiaj landoj kompareble al la invado de Ukrainio."}, {"text_idx": "#000043", "text": "La falklanda/malvina milito estas kvazau\u0306 escepto, sed se oni opinias ke UEA kaj TEJO donas tro da atento al Eu\u0306ropaj landoj, mi memorigas vin ke Britio estas Eu\u0306ropa lando, do paroli pri la invado de brita teritorio ne malpliigos la eu\u0306ropcentrismon."}, {"text_idx": "#000044", "text": "Nun ec\u0302 Svislando ne plu konservas sian neu\u0306tralecon, sed neu\u0306trala Universala Esperanto-Asocio restas neu\u0306trala... kaj ec\u0302 restus tia dum la Hitlera reg\u0302imo, se la nunaj estraranoj povus decidi."}, {"text_idx": "#000046", "text": "Dum bomboj flugas super kapoj de ukrainaj infanoj kaj la frenezulo en la Kremlo jam pretigas nukleajn armilojn."}, {"text_idx": "#000052", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]